cyanic-selkie/wikianc huggingface dataset:
అశ్వమేధ పర్వము తృతీయాశ్వాసము
అశ్వమేధయాగారంభం
తరువాత కొన్ని రోజులకు పాండవుల వద్దకు వ్యాసుడువచ్చాడు. పాండవులు అతడికి ఎదురేగి సత్కరించారు. ధర్మరాజు " వ్యాసుడిని చూసి " మునీంద్రా ! తమరి దయవలన అశ్వమేధయాగముకు కావలసిన ధనము సమకూరింది. తమరు అనుమతిస్తే యాగమును ఆరంభిస్తాను " అని అడిగాడు. వ్యాసుడు " ధర్మనందనా ! నీకు శుభము అగుగాక. అశ్వమేధయాగము నిర్విజ్ఞముగా నెరవేరుగాక " అని ఆశీర్వదించాడు. ధర్మరాజు " శ్రీకృష్ణా ! ఆపద్భాంధవా ! నీ కృపాకటాక్షములతో భారత యుద్ధములో విజయము సాధించాము. ఈ అశ్వమేధయాగము కూడా నీ చేతుల మీదుగా జరిపించి మమ్ము కృతార్ధులను చెయ్యి. మాకు తల్లి, తండ్రి, గురువు, దైవము అన్నీనీవె. నీవు ఆజ్ఞాపించు మేము నీ అజ్ఞానువర్తులమై అశ్వమేధయాగమును నెరెవేరుస్తాము " అని శ్రీకృష్ణుడిని ధర్మరాజు ప్రార్థించాడు. శ్రీకృష్ణుడు " ధర్మనందనా ! వ్యాసుడు ఆజ్ఞాపించాడు. మనము యజ్ఞము నిర్వహిస్తాము. ఈ యాగముతో నీ పరితాపము పటాపంచలు ఔతుంది. అన్ని ఫలముల కంటే అశ్వమేధయాగ ఫలము మేలైనది అని నేను నీకు ముందే చెప్పాను. నేను నిన్ను అశ్వమేధయాగము చెయ్యమని చెప్పాను అందుకని ఇక నా అనుజ్ఞ నీకు అవసరము లేదు. యజ్ఞకర్తవైన నీవు ,మమ్ము ఆజ్ఞాపించు. మేము నీ ఆజ్ఞానువర్తులమై యాగమును నిర్వహిస్తాము " అన్నాడు. ఆ మాటలకు సంతోషించిన ధర్మరాజు వ్యాసుడితో " మహానుభావా ! యాగదీక్షకు తగిన ముహూర్తము మీరే నిర్ణయించి తగిన సంస్కారమును ఆచరించండి " అని ప్రార్థించాడు. వ్యాసుడు " ధర్మనందనా ! ఈ యాగమును నేను, యజ్ఞవల్క్యుడు, పైలుడు ముగ్గురమూ కలిసి నిర్వహిస్తాము. రాబోవు చైత్ర మాసములో పౌర్ణమి నాడు దివ్యమైన ముహూర్తము. యజ్ఞాశ్వము కొరకు అశ్వ నిపుణులను నియమించు. యాగములో వెదోక్తముగా విడువబడిన అశ్వము ఈ భూమండలము అంతటా తిరుగుతూ ని యశస్సును భూమండలము అంతా వ్యాపింపచేస్తుంది. యాగముకు కావలసిన సంభారములు సిద్ధము చేయించు " అని ఆదేశించాడు వ్యాసుడు. ధర్మరాజు అశ్వశాస్త్రము తెలిసిన వారిని పిలిపించి సకల శుభలక్షణములు కలిగిన అశ్వమును ఎంపిక చేసి తీసుకు రమ్మని ఆజ్ఞాపించాడు. యజ్ఞముకు కావలసిన పనిముట్లను బంగారముతో చేయించమని ఆజ్ఞలు జారీచేసారు. త్వరలోనే ఉత్తమాశ్వము యజ్ఞానికి కావలసిన పనిముట్లు తయారయ్యాయి. ధర్మరాజు వ్యాసుడి వద్దకు వెళ్ళి అన్ని ఏర్పాట్లు పూర్తి అయ్యాయి అని తెలియచేసాడు. వ్యాసుడు అశ్వమును చూసి తృప్తి చెందాడు. ధర్మరాజు " మహర్షీ ! ఈ అశ్వమును వెదోక్తముగా అర్చించి వదలిన తరువాత దీని వెంట దీని రక్షణార్ధము వెళ్ళవలసిన వీరుడెవరో మీరు నిర్ణయించండి. వ్యాసుడు " ధర్మనందనా ! వేరెవరు దివ్యాస్త్రకోవిదుడు, బుద్ధిమంతుడు, పరాక్రమశాలి, శౌర్యవంతుడు అయిన అర్జునుడే అందుకు సమర్ధుడు. నీవు యాగదీక్షలో ఉంటావు. భీముడు, నకులుడు రాజ్యరక్షణ భారము వహిస్తారు. సహదేవుడు అంతఃపుర రక్షణభారము వహిస్తాడు " అని వ్యాసుడు చెప్పాడు. ధర్మరాజు " అర్జునా ! వ్యాసుడి మాటలు విన్నావు కదా ! ఈ యాగశ్వమును రక్షించ వలసిన బాధ్యత నీదే. ఈ పని వేరెవరికి సాధ్యము కాదు. కనుక యాగాశ్వము రక్షణబాధ్యత వహిస్తూ అశ్వము సంచరించు ప్రాంతాలలో ఉన్న రాజులకు ఇది యాగదీక్షలో ఉన్న యాగాశ్వము అని చెప్పి దీనిని నిరాటంకంగా అన్ని ప్రాంతంలో తిరిగేలా చూడు. ఈ యాగాశ్వమును పట్టుకున్న రాజులను చంపక వారిని యాగముకు ఆహ్వానించు " అని ధర్మరాజు అర్జునుడితో చెప్పాడు. వ్యాసుడు ఆదేశించిన విధముగా రాజ్య రక్షణకై భీముని, నకులుని నియోగించి అంతఃపుర రక్షణకు సహదేవుడిని నియమించాడు. మిగిలిన పనులకు ఆయారంగాలలో నిష్ణాతులను నియమించాడు. ధృతరాష్ట్ర, గాంధారిల అనుమతి తీసుకున్నాడు. తల్లి కుంతీదేవి అనుమతి తీసుకుని ద్రౌపదితో చేరి యాగము చేయడానికి ఉద్యుక్తుడు అయ్యాడు " అని వైశంపాయనుడు జనమేజయునకు చెప్పాడని సూతుడు శౌనకాది మునులకు చెప్పాడు.
గోపీ సుందర్
గోపీసుందర్ భారతదేశానికి చెందిన సంగీత దర్శకుడు, గాయకుడు, నటుడు, గీత రచయిత. ఆయన 2006లో మలయాళం సినిమా నోటుబుక్ ద్వారా సంగీత దర్శకుడిగా పరిచయమై ఆ తరువాత తెలుగు, తమిళ్, హిందీ సినిమాలకు పని చేశాడు. గోపీసుందర్ 1983 సినిమాకు ఉత్తమ్ సంగీత దర్శకుడిగా జాతీయ చలనచిత్ర అవార్డును, కేరళ రాష్ట్ర చలనచిత్ర అవార్డును, ఫిలింఫేర్ అవార్డులను అందుకున్నాడు. ఆయన తెలుగులో ‘భలే భలే మగాడివోయ్’, ‘గీతగోవిందం’, ‘మజ్ను’, ‘వరల్డ్ ఫేమస్ లవర్’,  ‘ఎంత మంచివాడవురా’,  ‘బాయ్ ఫ్రెండ్ ఫర్ హైర్’ వంటి  హిట్ సినిమాలకు సంగీత దర్శకత్వం వహించాడు.
External links
వర్గం:1977 జననాలు
సీప్
సీప్ (CEEP) సాంకేతిక లేక సాంకేతికేతర పాలిటెక్నిక్ కోర్స్ లలో ప్రవేశానికి పరీక్ష. రాష్ట్ర సాంకేతిక విద్యా మండలి నిర్వహిస్తుంది. 3 లేక3.5 సంవత్సరాలు అవధి గల 29 రకాల కోర్సులలో, ప్రభుత్వ, ప్రవేటు పాలిటెక్నిక్ విద్యాలయాలలో, ఇతర పాలిటెక్నిక్ కోర్స్ లు గల కళాశాలలలో ప్రవేశానికి ఎంపిక జరుగుతుంది.
ఉపాధి, పైచదువు
డిప్లొమా చేసిన తరువాత, సాంకేతిక నిపుణులుగా, లేక పర్యవేక్షణాధికారులుగా లేక, సొంతంగా ఉపాధి కల్పించుకోవచ్చు. పై చదువులు ( పోస్ట్ డిప్లొమా, డిగ్రీ) చదవవచ్చు.
పరీక్ష వివరాలు
ఈ పరీక్ష సాధారణంగా మే నెలలో జరుగుతుంది. 10 వ తరగతి లేక సరిసమానమైన చదువులో ఉత్తీర్ణులైన వారు, దీనిని రాయవచ్చు.
2009 పరీక్ష గణాంకాలు
మొత్తం 1,95,0 27మంది పరీక్షకు హాజరుకాగా 1,54,328మంది ఉత్తీర్ణత సాధించారు. అనగా 81.8 శాతం మంది ఉత్తీర్ణత సాధించారు. ఉత్తీర్ణత శాతంబాలురలో 79.22, బాలికలలో 86.97. ఈ ఫలితాల్లో కాకినాడకు చెందిన ఎం.ఎస్.ఆర్‌కే తేజ అగ్రస్థానం సాధించగా, తణుకుకు చెందిన రమ్యశ్రీ, సత్య రాఘవ అనీష్, ఎం.శ్వేత, రాజేష్‌కుమార్ తదితరులు ద్వితీయ స్థానంలో నిలిచారు. 115 పాలిటెక్నిక్ కళాశాలలో 38,620 సీట్లు, ఇంజినీరింగ్ కాలేజీలలో, షిఫ్ట్ పద్ధతిలో పాలిటెక్నిక్ కోర్సులు మొదలవడంతో 14820 సీట్లు ఉన్నాయి. మిగిలిపోయిన సీట్లకి స్పాట్ అడ్మిషన్ నిర్వహించారు.
2012 పరీక్ష గణాంకాలు
‍పాలిటెక్నిక్ ఉమ్మడి ప్రవేశపరీక్ష (సీప్) ఫలితాలు 19 మే 2012 న విడుదలయ్యాయి. 80.92 శాతం మంది విద్యార్థులు ఉత్తీర్ణులయ్యారు. బాలికలు 85.28 శాతం మంది ఉత్తీర్ణులవ్వగా, బాలురు 79.37 శాతంతో సరిపెట్టుకున్నారు. 118 మార్కులు సాధించిన ముగ్గురు విద్యార్థులు పశ్చిమ గోదావరి జిల్లాకు చెందిన సూర్యతేజ, సాయిచంద్, రూపశ్రీ 118/200 మార్కులతో ఫస్ట్ ర్యాంక్ సాధించారు. 86 శాతం ఉత్తీర్ణతతో, ఖమ్మం జిల్లా మొదటి స్థానం పొందింది. హైదరాబాదు 70.69 శాతంతో చివరి స్థానం పొందింది. 2.28 లక్షల మంది విద్యార్థి నీ, విద్యార్థులు ఈ పరీక్షకు హాజరు కాగా, 1.84 లక్షల మంది ఉత్తీర్ణత సాధించారు. 22 మే 2012 నుంచి ర్యాంకు కార్డులు పంపిణీ జరుగుతుంది. సీప్ 2012 పరీక్ష 2 మే 2012 న జరిగింది.
వనరులు
వర్గం:విద్య
వెంకటాపురం (పెనుగంచిప్రోలు)
వర్గం:విలీనం నుండి దారిమార్పు తరగతి వ్యాసాలు
ప్రేమసాగరం
ప్రేమసాగరం 1983 లో తెలుగులో విడుదలైన ఒక డబ్బింగ్ సినిమా.
చినగాడవల్లి
చినగాడవల్లి తూర్పు గోదావరి జిల్లా, ఉప్పలగుప్తం మండలానికి చెందిన గ్రామం
ఇది మండల కేంద్రమైన ఉప్పలగుప్తం నుండి 4 కి. మీ. దూరం లోను, సమీప పట్టణమైన అమలాపురం నుండి 19 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 545 ఇళ్లతో, 1708 జనాభాతో 225 హెక్టార్లలో విస్తరించి ఉంది. గ్రామంలో మగవారి సంఖ్య 883, ఆడవారి సంఖ్య 825. షెడ్యూల్డ్ కులాల సంఖ్య 580 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 587895 .పిన్ కోడ్: 533222.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు మూడు ఉన్నాయి.సమీప బాలబడి, ప్రాథమిక పాఠశాల ఉప్పలగుప్తంలోను, ప్రాథమికోన్నత పాఠశాల మునిపల్లిలోను, మాధ్యమిక పాఠశాల మునిపల్లిలోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల గొల్లవిల్లిలోను, ఇంజనీరింగ్ కళాశాల అనంతవరంలోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ అమలాపురంలో ఉన్నాయిసమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల అమలాపురంలో ఉన్నాయి.
ప్రభుత్వ వైద్య సౌకర్యం
సమీప ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉన్నాయి. పశు వైద్యశాల, సంచార వైద్య శాల గ్రామం నుండి 5 కి.మీ. లోపు దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 కి.మీ. లోపు దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం గ్రామానికి 5 కి.మీ. లోపు దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
జిల్లా రహదారి గ్రామం గుండా పోతోంది. ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో వ్యవసాయ పరపతి సంఘం ఉంది. గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత ఉన్నాయి. వాణిజ్య బ్యాంకు, సహకార బ్యాంకు గ్రామం నుండి 5 కి.మీ. లోపు దూరంలో ఉన్నాయి. రోజువారీ మార్కెట్ గ్రామం నుండి 5 నుండి 10 కి.మీ. దూరంలో ఉంది. ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో పబ్లిక్ రీడింగ్ రూం ఉంది. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. గ్రంథాలయం గ్రామం నుండి 5 కి.మీ.లోపు దూరంలో ఉంది. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 15 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
ఉత్పత్తి
చినగెడవల్లిలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి
యాగంటి
శ్రీ యాగంటి ఉమా మహేశ్వర దేవాలయం లేదా యాగంటి ఒక ప్రసిద్ధ శైవ క్షేత్రం. భారత దేశంలో ఆంధ్రప్రదేశ్ రాష్ట్రంలోని నంద్యాల జిల్లాలో శ్రీ శ్రీబ్రహ్మం గారు నివసించిన బనగానపల్లి పట్టణానికి సమీపంలో ఉన్న పుణ్యక్షేత్రమే యాగంటి. ఈ దేవాలయం వైష్ణవ సంప్రదాయంలో నిర్మింపబడింది. ఆహ్లాదకరమైన ప్రకృతి సౌందర్యంతో పరవశింపచేసే పుణ్యక్షేత్రాలలో యాగంటి ఒకటి. ఇక్కడ ప్రతిష్టించిన నంది విగ్రహం అంతకంతకూ పెరుగుతూ వుంటుంది, ప్రతి 20 సంవత్సరాలకు ఒక అంగుళం పెరుగుతుందని పురావస్తు శాఖ వారు ధృవీకరించారు. యాగంటి ఉమామహేశ్వర స్వామి ఆలయం బనగానపల్లె పట్టణానికి 14 కి.మీ.ల దూరంలో ఉన్న పాతపాడు అనే గ్రామం సమీపంలో నెలకొనివుంది. అగస్త్య మహర్షి తపస్సు చేసిన గుహ, వీరబ్రహ్మేంద్రస్వామి తపస్సు చేసిన గుహ వంటి పేర్లతో ఇక్కడి చారిత్రక, పౌరాణిక గాథలు ముడిపడివున్నాయి. యాగంటి ఆలయంలోని నంది విగ్రహానికి "యాగంటి బసవన్న" అని పేరు. "కలియుగం అంతమయ్యేనాటికి యాగంటి బసవన్న లేచి రంకె వేస్తుందని శ్రీ శ్రీ పోతులూరి వీరబ్రహ్మేంద్రస్వామి వారు కాలజ్ఞానంలో వర్ణించారు". శ్రీ అగస్త్య మహర్షి శాపం వల్ల ఈ గ్రామంలో కాకులు ఉండవని ప్రతీతి.
ఆలయ చరిత్ర
యాగంటి దేవాలయం 15వ శతాబ్దంలో విజయనగర సామ్రాజ్య పాలకులు సంగమ వంశానికి చెందిన హరిహర బుక్క రాయలుచే నిర్మింపబడింది.
స్థల పురాణానికి చెందిన ఒక కథ: ఆలయ ప్రాంగణంలో ఉన్న ఒక గుహలో తపస్సు చేసిన  శ్రీ అగస్త్య మహా మునీశ్వరుడు ఇక్కడ శ్రీ వెంకటేశ్వర స్వామి వారికి ఆలయం నిర్మించాలని తలపెట్టారు. కానీ ప్రతిష్ఠించదలిచిన విగ్రహం కాలి బొటన వ్రేలు గోరు విరగడం వల్ల స్వామి వారిని ప్రతిష్ఠించ లేదు. నిరాశకు లోనైన మునీశ్వరులు శివుని కొరకు తపస్సు చేశారు. పరమేశ్వరుడు ప్రత్యక్షమై స్థలం కైలాసాన్ని పోలి వున్నందున శివున్ని ప్రతిష్ఠించమని చెబుతాడు. అపుడు మునీంద్రుడు ఒకే శిలపై పార్వతీ సమేతుడై ఉమామహేశ్వరుడుగా భక్తులకు దర్శనమివ్వాలని శివుని కోరతాడు.
రెండవ కథ: చిట్టెప్ప అనే శివ భక్తుడు శివుని కొరకు తపస్సు చేశాడు. శివుడు ఒక పులిలాగ ఆయనకు కనబడతాడు. అపుడు పరమేశ్వరుడు తనకు పులి రూపంలో ప్రత్యక్షమైనాడని గ్రహించిన చిట్టెప్ప "నేగంటి శివను నే కంటి" అంటూ ఆనందంతో నృత్యం చేశాడు. ఆలయానికి దగ్గరలో చిట్టెప్ప గుహ వుంది.
ఇది దేశంలో చాలా ప్రసిద్ధి చెందిన ఆలయం. భారత దేశానికి చెందిన గొప్ప రాజవంశాల చేత యాగంటి శ్రీ ఉమామహేశ్వర ఆలయం పోషింపబడింది. యాగంటి క్షేత్రంలో ప్రధాన ఆలయంలో శ్రీ ఉమామహేశ్వరుని లింగం ఉంది. శివుడు, పార్వతి, నంది ఈ ఆలయంలోని దేవతామూర్తులు. ప్రతి సంవత్సరం శివరాత్రినాడు యిక్కడ శివ భక్తులచే ఘనంగా ఆరాధన జరుగుతుంది.
పుష్కరిణి
ఇక్కడ వున్న నందీశ్వరుని విగ్రహం ప్రధానమైనది. తరువాత ఆలయ ప్రాంగణంలో ఉన్న చిన్న కోనేరు. ప్రకృతి ఒడిలో పుట్టిన జలధార పర్వత సానువుల్లో సంవత్సరం పొడవునా ప్రవహిస్తూ ఒక చిన్న నంది విగ్రహం నోటి నుంచి ఆలయ ప్రాంగణంలోని కోనేరు లో చేరుతుంది. ఏ కాలంలో నైనా కోనేరు లోని నీరు ఒకే మట్టంలో వుండడం విశేషం. ఈ కోనేరులోని నీరు పుష్కరిణికి చేరుతుంది. ఇందులోని నీటికి ఔషధ గుణాలున్నాయని, ఇందులో స్నానమాచరిస్తే సర్వ రోగాలు నయమౌతాయని భక్తుల నమ్మకం. అగస్త్యుడు పుష్కరిణిలో స్నానమాచరించిన తర్వాత శివున్ని ఆరాధించేవారు.
పుష్కరిణి నుండి ఆలయానికి వెళ్ళడానికి సోపాన మార్గం ఉంది.
ప్రధాన గోపురం ఐదు అంతస్తులు కలిగి ఉంది. దీన్ని దాటగానే రంగ మంటపం, ముఖ మంటపం, అంతరాళం, ఉన్నాయి. గర్బాలయంలో లింగ రూపంపై ఉమా మహేశ్వరుల రూపాలు కూడా ఉన్నాయి.
సహజసిద్ధమైన గుహలు
యాగంటిలో సహజ సిద్ధంగా ఏర్పడిన కొండగుహలు మనని ఆశ్చర్య చకితులను చేస్తాయి. ఆలయానికి ఉత్తరాన శ్రీ అగస్త్య మహాముని వారి గుహ, ఆలయ ముఖద్వారానికి ఉత్తరాన శ్రీ శ్రీ వెంకటేశ్వర స్వామి వారి గుహ, పుష్కరిణికి ఉత్తరాన శ్రీ శ్రీ పోతులూరి వీరబ్రహ్మేంద్ర స్వాముల వారి గుహ వున్నాయి.
శ్రీ అగస్త్య మహాముని వారి గుహ
ఈ గుహలో శ్రీ అగస్త్య మహాముని వారు తపస్సు చేసినట్లు చెబుతారు. ఈ గుహలోకి వెళ్ళడానికి 120 నిటారు మెట్లు వుంటాయి. ఈ గుహలో ప్రకృతి సిద్ధంగా ఏర్పడిన శివలింగం, ఆదిశేషుని ఆకారాలు పడమటి వైపు కనిపిస్తాయి. ఇక్కడి నుండి ఇతర గుహలకు, పలు పుణ్య క్షేత్రాలకు సొరంగ మార్గాలు వున్నట్లు చెబుతారు.
శ్రీ శ్రీ వెంకటేశ్వర స్వామి వారి గుహ
శ్రీ శ్రీ వెంకటేశ్వర స్వామి వారి విగ్రహం మొలిచే సమయంలో కాలి బొటనవేలు గోరు విరిగింది. ఈ విధమైన అసంపూర్ణ విగ్రహం పూజలనందు కొనకూడదు. అందువల్ల ఈ విగ్రహాన్ని ఈ గుహలో శ్రీ అగస్త్య మహర్షి ప్రతిష్ఠించాడు. ఈ విగ్రహం తిరుమల శ్రీ వెంకటేశ్వర స్వామి వారి ఆలయం నిర్మాణానికి ముందే ప్రతిష్టింపబడింది. శ్రీ శ్రీ పోతులూరి వీరబ్రహ్మేంద్ర స్వామివారు తన కాల ఙ్ఞానంలో ఈ స్థలం తిరుపతికి ప్రత్యామ్నాయంగా మారుతుందని రాశారని చెబుతారు. ఈ గుహలోకి వెళ్ళడానికి మెట్లు కొంత సౌకర్యంగా వుంటాయి.
శ్రీ శ్రీ పోతులూరి వీరబ్రహ్మేంద్ర స్వాముల వారి గుహ
ఈ గుహలో శ్రీ శ్రీ పోతులూరి వీరబ్రహ్మేంద్ర స్వామివారు కాల ఙ్ఞానం రాశారని భక్తులు నమ్ముతారు. దీనిని శంకరగుహ, రోకళ్ళగుహ అనికూడా అంటారు. ఈ గుహలోకి వంగి వెళ్ళవలసి వస్తుంది. ఈ గుహలో నుండి బనగానపల్లె పట్టణానికి సమీపంలో ఉన్న రవ్వల కొండ గుహలకు దారి వున్నట్లు చెబుతారు. ప్రస్తుతం ఆ దారి మూసి వేయబడి వుంది.
యాగంటి బసవన్న
ఇక్కడి ముఖ మంటపంలో స్వయంభువుగా వెలసిన బసవన్న విగ్రహంలో జీవకళ ఉట్టిపడుతూ ఉంటుంది. దానిని చూడగానే లేచి రంకె వేయడానికి సిద్ధంగా ఉందేమోనని అనిపిస్తుంది. ఈ బసవన్న అంతకంతకు పెరిగిపోతూ ఉంటోందన్న (సంవత్సరానికి ఒక అంగుళం పెరుగుతుంది) మాటని పురావస్తు శాఖ కూడా నిర్ధారణ చేయడంతో మరింత మహిన్వితమైనదిగా వెలుగొందుతోంది. కలియుగాంతంలో యాగంటి బసవన్న లేచి రంకె వేస్తాడని శ్రీ శ్రీ పోతులూరి వీరబ్రహ్మేంద్రస్వామి గారి కాలజ్ఞానం లో ప్రస్తావించబడి ఉంది. యుగాంతంతో ముడిపడి ఉన్న ప్రత్యేకత యాగంటి బసవన్నకు ఉంది.
కాకులకు శాపం
యాగంటిలో కాకి కనిపించకపోవడం ఆశ్చర్యాన్ని కలిగిస్తుంది. ఇందుకు సంబంధించిన కథ ఒకటి ప్రచారంలో ఉంది. పూర్వం ఈ ప్రాంతాన్ని దర్శించిన అగస్త్య మహర్షి ఇక్కడ వెంకటేశ్వరస్వామి విగ్రహాన్ని ప్రతిష్ఠించాలని తలంచాడు. విగ్రహాన్ని మలిచే సమయంలో కాలి బొటనవేలు గోరు విరిగిందట. తన సంకల్పంలో లోపమేమో అనే సందేహం తలెత్తడంతో శివుని గురించి తపస్సు చేశాడు. ఆ సమయంలో కాకులు ఆయన తపస్సుకు భంగం కలిగించడంతో, అవి ఆ ప్రాంతంలో సంచరించకుండా నిషేధాన్ని విధిస్తూ శపించాడట. అందువల్లనే ఇక్కడ కాకులు కన్పించవని చెబుతుంటారు.
క్షేత్రానికి చేరు మార్గం
ఈ క్షేత్రానికి రోడ్డు మార్గం ద్వారా మాత్రమే చేరుకోగలము. యాగంటి క్షేత్రం బనగానపల్లె ప్యాపిలి మార్గంలో మండల కేంద్రమైన బనగానపల్లె పట్టణానికి పడమటి దిక్కున సుమారు 14కి.మీ.ల దూరంలో ఉంది. కర్నూలుకు దాదాపు 100కి.మీ.ల దూరంలో ఉంటుంది. కర్నూలు, బనగానపల్లి, నంద్యాల నుండి యాగంటి క్షేత్రానికి బస్సు సౌకర్యం ఉంది. చారిత్రక స్థలమైన బెలుం గుహలుకు సుమారు 45కి.మీ.ల (1.5గంటల ప్రయాణం) దూరంలో ఉంది.
బయటి లింకులు
వర్గం:నంద్యాల జిల్లా పుణ్యక్షేత్రాలు వర్గం:ప్రసిద్ధ శైవక్షేత్రాలు వర్గం:ఈ వారం వ్యాసాలు
ఎడిటర్ మోహన్
ఎడిటర్ మోహన్ (మహమ్మద్ జిన్నా అబ్దుల్ ఖాదర్) సినిమా ఎడిటర్. తెలుగు, తమిళం, కన్నడ, హిందీ భాషా సినిమాలకు స్క్రీన్ ప్లే రచయిత, నిర్మాత, పంపిణీదారుడిగా కూడా పనిచేశాడు. అతను ఎంఎం మూవీ ఆర్ట్స్, ఎంఎల్ మూవీ ఆర్ట్స్ నిర్మాణ సంస్థలను స్థాపించాడు.
జననం
ఎడిటర్ మోహన్ తమిళనాడు, తిరుమంగళం సమీపంలోని మధురై కి చెందిన తమిళ రౌథర్ కుటుంబంలో జన్మించాడు.
వ్యక్తిగత జీవితం
మోహన్ కు వరలక్ష్మితో వివాహం జరిగింది. వారికి ఇద్దరు కుమారులు, ఒక కుమార్తె ఉన్నారు. పెద్ద కుమారుడు మోహన్ రాజా సినిమా దర్శకుడుకాగా, చిన్న కుమారుడు జయం రవి సినిమా నటుడు, కుమార్తె రోజా దంత వైద్యురాలు.
సినిమారంగం
మోహన్ ఎడిటర్‌గా తన కెరీర్‌ను ప్రారంభించి సుమారు 200 సినిమాలకు పనిచేశాడు. 10 తెలుగు సినిమాలు, 5 తమిళ సినిమాలను నిర్మించాడు. 60 సినిమాలను తెలుగు నుండి తమిళంలోకి అనువాదం చేశాడు.
జునెబోటొ
జునెబోటొ నాగాలాండ్ రాష్ట్రంలోని జునెబోటొ జిల్లా ముఖ్య పట్టణం, జిల్లా ప్రధాన కార్యాలయం. ఈ పట్టణంలో సామి నాగులు నివసిస్తున్నారు. ఇక్కడ సుమి బాప్టిస్ట్ చర్చి ఉంది, ఇది ఆసియాలోనే అతిపెద్ద బాప్టిస్ట్ చర్చి.
రోలింగ్ కొండల పైభాగంలో నిర్మించబడిన ఈ పట్టణంలో జున్‌హెబో మొక్క ఎక్కువగా పెరుగుతుంది. అందుకే ఈ పట్టణానికి జున్‌హెబోటో అని పేరు వచ్చింది. జున్‌హెబోటో అంటే జున్‌హెబో పువ్వుల కొండ పైభాగం అని అర్థం.
భౌగోళికం
ఈ పట్టణం 1,255 చ.కి.మీ. విస్తీర్ణంలో ఉంది. ఇది సముద్ర మట్టానికి 1,852 మీటర్ల (6,076 అడుగుల) ఎత్తులో ఉంది. దీనికి ఉత్తరం వైపు మొకొక్‌ఛుంగ్ జిల్లా, తుఏన్‌సాంగ్ జిల్లా లోని కొన్ని ప్రాంతాలు, దక్షిణం వైపు కోహిమా జిల్లా, ఫెక్ జిల్లా, పశ్చిమం వైపు వోఖా జిల్లా, కిఫిరె జిల్లా, తుఏన్‌సాంగ్ జిల్లా లోని కొన్ని ప్రాంతాలు సరిహద్దులుగా ఉన్నాయి. ఈ జిల్లాలో డోయాంగ్, టిజు, డిఖు (నంగా), హోర్కి, లాంగ్కి నదులు ప్రవహిస్తున్నాయి.
జనాభా
2011 భారత జనాభా లెక్కల ప్రకారం, ఈ పట్టణంలో 22,809 జనాభా ఉంది. ఇందులో 51.7% మంది పురుషులు, 48.23% మంది స్త్రీలు ఉన్నారు.
వాతావరణం
డిసెంబరు నుండి ఫిబ్రవరి వరకు శీతాకాలంలో ఇక్కడ చల్లగా ఉంటుంది. ఈ ప్రాంతం అధిక ఎత్తులో ఉండడంవల్ల హిమపాతం (మంచు) కురుస్తుంది. జూన్ నుండి ఆగస్టు వరకు వేసవికాలంలో ఉష్ణోగ్రత సగటున 80 - 90 F ఉంటుంది. వేసవిలో భారీ వర్షాలు కూడా కురుస్తాయి.
వెలుపలి లంకెలు
వర్గం:నాగాలాండ్ నగరాలు, పట్టణాలు
కోటి వేంకనార్యుడు
కోటి వేంకనార్యుడు 18వ శతాబ్దానికి చెందిన తెలుగు కవి.
జీవిత విశేషాలు
ఇతడు "ఆంధ్రభాషార్ణవము" అనే అచ్చ తెలుగు నిఘంటువును పద్య రూపంలో రాసాడు. దీనితో సమానమైన అచ్చ తెలుగు నిఘంటువు మరియొకటి లేదు. ఈకవి ఈపుస్తకమును శ్రీవిజయరఘునాథునిపుత్రు డైనరఘునాథరాజు ప్రేరణముచేత జేసి యాతని కంకితము చేసెను. ఈ రఘునాథరాజు రామనాథ సేతుపతి అయిన విజయరఘునాథరాజు కుమారుడని తోచుచున్నది. అట్లయిన పక్షమున రఘునాథరాజు 1734వ సంవత్సరము మొదలు 1747వ సంవత్సరమువఱకును రాజ్యము చేసినందున గవియు నాకాలమునం దుండియుండవలెను. కవి గద్యమునందు దనబిరుదావళి నీప్రకారముగా వ్రాసికొనియున్నాడు.
ప్రచురణలు
ఇది తొలుత 1916లో మహామహోపాధ్యాయ శ్రీమాన్ పరవస్తు వేంకటరంగాచార్యులయ్యవారలం గారిచే ఆర్ష ముద్రశాలలో అచ్చయినది.వారి క్యాటిలాగ్ లో ఇది కోటి వేంకన కవి ప్రణీతము అని వ్రాసినారు. ఇది తెలుగు నిఘంటవులన్నింటొలోను గొప్పది. తెలుగునకు అమరకోశము వంటిది.అమరకోశము నందువలె కాండములు వర్గములు అన్నియుకలవు.దీనిలో క్రియావర్గము ఒకటి అధికము. అటుపై శ్రీవావిళ్ళ ప్రెస్ వారు 1931లో దీనిని ప్రచురించినారు. కానీ 1966 సంవత్సరమున ఏలూరు పట్టణమునందు వెంకట్రామన్ ఎండ్ కో అధ్యక్షులైన ఈసర వెంకట్రావు పంతులు గారిచే ముద్రించిన శిరోమణి శ్రీమాన్ చలమచర్ల రంగాచార్యుల (రీడర్, తెలుగుశాఖ ఉస్మానియా విశ్వవిద్యాలయము) వారిచే విరచితమైన ఆంధ్రశబ్దరత్నాకరము అనెడి అకారాది వర్ణక్రమబద్దమైన పెద్ద నిఘంటువులో అవతారిక 31వ పుటలో నుదురుపాటి వేంకటకవి దీనిని రచించినాడని తెలిపినారు. 18వ శతాబ్దంలో పుదుక్కోట సంస్థానమునందుండిన విద్వత్కవి ఈతడు అని తెలిపినారు. కానీ అటుపై వచ్చిన పెక్కు నిఘంటువుల ప్రచురణలలో కోటి వేంకనార్యుడే దీనిని రచించినాడని తెలుపినారు.
మూలాలు
వర్గం:తెలుగు కవులు వర్గం:నిఘంటుకారులు
భారత సుప్రీంకోర్టు ప్రధాన న్యాయమూర్తులు
భారత ప్రధాన న్యాయస్థానాన్ని సుప్రీం కోర్టుగా పిలుస్తారు. 1950 జనవరి 26 న భారతదేశం రిపబ్లిక్ గా అవతరింది. ఇప్పటివరకు 47 మంది భారతదేశం యొక్క (సిజెఐ) (చీఫ్ జస్టిస్) ప్రధాన న్యాయమూర్తులుగా పనిచేశారు. సుప్రీం కోర్టులో పనిచేసిన ప్రధాన న్యాయమూర్తులు వారి జాబితా క్రింద పొందు పరచడమైనది.
బయటి లింకులు
వర్గం:భారతీయ న్యాయవ్యవస్థ వర్గం:న్యాయ శాస్త్రము వర్గం:జాబితాలు వర్గం:భారతదేశ ప్రధాన న్యాయమూర్తులు
వాసుదేవ్ కృష్ణాజీ నాయక్
వాసుదేవ్‌ కృష్ణాజీ నాయక్‌ తెలంగాణ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంద్రప్రదేశ్ రాష్ట్రంలో పదేండ్ల పాటు డిప్యూటీ స్పీకర్‌గా పని చేశాడు.
రాజకీయ జీవితం
వాసుదేవ్‌ కృష్ణాజీ నాయక్‌ 1957లో ఆంధ్రప్రదేశ్ రాష్ట్ర శాసనసభకు జరిగిన ఎన్నికలలో సుల్తాన్ బజార్ నియోజకవర్గం నుండి కాంగ్రెస్ అభ్యర్థిగా పోటీ చేసి తొలిసారి ఎమ్మెల్యేగా ఎన్నికై శాసనసభలో వివిధ కమిటీలలో సభ్యునిగా, అంచనాల కమిటీ అధ్యక్షునిగా పని చేశాడు. ఆయన 1962లో సుల్తాన్ బజార్ నియోజకవర్గం నుండి, 1967లో గగన్ మహల్ నియోజకవర్గం నుండి జరిగిన వరుసగా ఎమ్మెల్యేగా ఎన్నికై ఆంధ్రప్రదేశ్ శాసనసభ డిప్యూటీ స్పీకర్‌గా పని చేశాడు.
మూలాలు
వర్గం:ఆంధ్రప్రదేశ్ శాసన సభ్యులు (1957) వర్గం:ఆంధ్రప్రదేశ్ శాసన సభ్యులు (1962) వర్గం:ఆంధ్రప్రదేశ్ శాసన సభ్యులు (1967)
జీన్స్ (సినిమా)
జీన్స్ (Jeans) ఎస్. శంకర్ దర్శకత్వంలో 1998 విడుదలైన ఒక తెలుగు అనువాద చిత్రం. దీని మాతృక తమిళంలోని జీన్స్ సినిమా. ఇందులో ప్రశాంత్, ఐశ్వర్య రాయ్ ముఖ్య పాత్రలు పోషించారు. ఎ. ఆర్. రెహమాన్ సంగీత దర్శకత్వం వహించాడు. ఈ చిత్రంలో కథానాయకుడైన ప్రశాంత్, అతని తండ్రి పాత్ర పోషించిన నాజర్ ఇద్దరూ ద్విపాత్రాభినయం చేయడం విశేషం. తమిళ సినిమాను అశోక్ అమృతరాజ్, సునంద మురళీ మనోహర్ నిర్మించగా తెలుగు అనువాదం ఎ. ఎం. రత్నం సమర్పణలో శ్రీ సూర్యా మూవీస్ పతాకంపై విడుదలైంది.
కథ
పెద్దబ్బాయి అమెరికాలోని లాస్ ఏంజిలెస్ లో ఒక రెస్టారెంట్ యజమాని. అతనికి రాము, విసు అనే ఇద్దరు కవల పిల్లలు. ఇద్దరూ వైద్య విద్యనభ్యసిస్తూ ఉంటారు. ఖాళీ సమయంలో తన తండ్రి రెస్టారెంట్ నడపడంలో సహాయం చేస్తుంటారు. అదే రెస్టారెంట్ లో జునో వంటవాడిగా పనిచేస్తుంటాడు. ఒకసారి విశ్వనాథ్ విమానాశ్రయంలో ఉండగా భారత్ నుంచి వచ్చిన మధుమిత, ఆమె బామ్మ కృష్ణవేణి, సోదరుడు మాదేష్ చిరునామా వెతుక్కుంటూ కనిపిస్తారు. విసు, రాము వారికి సహాయం చేస్తారు. కృష్ణవేణికి మెదడుకు సంబంధించిన ఒక శస్త్రచికిత్స కోసం అక్కడికి వస్తారు. అక్కడ వాళ్ళ బాగోగులు చూసుకోవలసిన కృష్ణవేణి బంధువైన శివ సుబ్రహ్మణ్యం రాకపోవడంతో వీళ్ళిద్దరు టాక్సీ బుక్ చేసి ఆసుపత్రికి పంపిస్తారు. అదే కళాశాలలో ఇద్దరూ చదువుతుంటారు.
కృష్ణవేణిని శస్త్రచికిత్స కోసం విసు పనిచేసే ఆసుపత్రిలో చేరుస్తారు. అయితే పేర్లలో గందరగోళం వల్ల ఆమెకు మెదడుకు ఒక వైపు చేయాల్సిన శస్త్రచికిత్స మరోవైపు చేస్తారు వైద్యులు. దాంతో ఆమె పక్షవాతానికి గురవుతుంది. విసు డాక్టర్లతో మాట్లాడి ఆమె ముందు తప్పుగా చేసిన చికిత్సను సరిగ్గా చేస్తారు. అలాగే వారు చేసిన పొరపాటుకు 2 మిలియన డాలర్ల పరిహారం ఇప్పిస్తాడు. విసు తమ కుటుంబం పట్ల చూపిస్తున్న అభిమానం చూసి అతనితో ప్రేమలో పాడుతుంది మధుమిత. వాళ్ళిద్దరూ ప్రేమలో పడిన సంగతి కృష్ణవేణి గమనించి ఒక చిన్న నాటకం ఆడి మరికొన్ని రోజులు అమెరికాలో ఉండేటట్లు చూస్తుంది.
కృష్ణవేణి వారిద్దరి పెళ్ళి ప్రస్తావన తేగా పెద్దబ్బాయి ఆ ప్రతిపాదనను వ్యతిరేకిస్తాడు. ఇందుకు అతనికి ఒక కారణం ఉంటుంది. పెద్దబాయి, అతని తమ్ముడు కవల పిల్లలు. అతని తమ్ముడు అమాయకుడు కావడంతో చిన్నప్పటి నుంచి తానే పెద్దగా ఇద్దరూ కలిసి ఒక హోటల్ నడుపుతూ ఉంటారు. కానీ తమ్ముడికి పెళ్ళయిన తర్వాత సుందరమ్మకు పెద్దబ్బాయి అంతా పెత్తనం చెలాయించడం పెద్దగా ఇష్టం ఉండదు. సుందరమ్మ పెద్దబ్బాయి భార్యను ఇబ్బందులకు గురి చేస్తూ ఉంటుంది. సుందరమ్మ కాఠిన్యం వల్ల పెద్దబ్బాయి భార్య, రాము, విసులకు జన్మనిచ్చి పురిట్లోనే చనిపోతుంది. పెద్దబ్బాయి తమ్ముడిని వదిలేసి పిల్లలిద్దరినీ తీసుకుని అమెరికా వచ్చేసి రెస్టారెంట్ వ్యాపారం ప్రారంభించి జీవితంలో స్థిరపడతాడు. వాళ్ళిద్దరూ వేర్వేరు కుటుంబాల అమ్మాయిలకు పెళ్ళి చేసుకున్నందున సఖ్యంగా కలిసి ఉండలేకపోయారనీ, కాబట్టి తన కుమారులకు కూడా కవల పిల్లలనే భార్యలుగా తీసుకురావాలని అనుకుంటున్నట్లు చెబుతాడు.
కృష్ణవేణి మధుమిత ప్రేమను గెలిపించడానికి ఆమెను వైష్ణవి అనే కవల సోదరి ఉన్నట్లు అబద్ధమాడుతుంది. ఆమె వేరే కుటుంబంలో పెరుగుతున్నట్లు చెబుతుంది.
పాటలు
ఈ చిత్రానికి ఎ. ఆర్. రెహమాన్ సంగీత దర్శకత్వం వహించాడు.
బయటి లింకులు
వర్గం:తమిళ అనువాద చిత్రాలు వర్గం:ఎ. ఆర్. రెహమాన్ సంగీతం అందించిన చిత్రాలు వర్గం:గీత నటించిన సినిమాలు
రంగస్థలం (సినిమా)
రంగస్థలం 1980ల నేపథ్యంలో సుకుమార్ దర్శకత్వంలో తెరకెక్కిన తెలుగు సినిమా. రాంచరణ్ తేజ, సమంత జంటగా నటించిన ఈ సినిమాలో ఆది పినిశెట్టి, జగపతిబాబు, ప్రకాష్ రాజ్ ముఖ్యపాత్రలను పోషించారు. ఈ సినిమాను మైత్రీ మూవీ మేకర్స్ పతాకంపై వై.నవీన్, వై.రవిశంకర్, సి.వి.మోహన్ నిర్మించారు. దేవీశ్రీప్రసాద్ సంగీతం సమకూర్చాడు. మార్చి 30, 2018న ఈ సినిమా విడుదలయింది.ఈ చిత్రం అధికారికంగా ఫిబ్రవరిలో చిరంజీవి చేత ప్రారంభించబడింది, ఏప్రిల్ 2017 నుండి షూటింగ్ ప్రారంభమైంది.ఈ సినిమా ప్రపంచ వ్యాప్తం గా 210 కోట్లు వసూల్ చేసింది.
కథ
“రంగస్థలం” అనే గ్రామంలో 1980ల్లో జరిగే ఈ కథ చెల్లుబోయిన చిట్టిబాబు (రాంచరణ్) లారీ ప్రమాదానికి గురైన దక్షిణామూర్తి (ప్రకాష్ రాజ్)ని ఆసుపత్రిలో చేర్చి తన గతాన్ని గుర్తుచేసుకోవడంతో మొదలవుతుంది.
చిట్టిబాబు రంగస్థలం గ్రామంలో వ్యవసాయ పొలాలకు నీరు పడుతూ జీవితం సాగిస్తుంటాడు. ఇతడికి వినికిడి సమస్య ఉంటుంది. ఎవరైనా గట్టిగా మాట్లాడితే తప్ప వినబడదు. తండ్రి కోటేశ్వరరావు (నరేష్) ఒక దర్జీ. తల్లి కాంతమ్మ (రోహిణి), చెల్లి (యానీ/ Baby Annie ) ఉంటారు. పొలానికి నీరు పెట్టే మోటారును తన అత్త కొల్లి రంగమ్మ (అనసూయ) ద్వారా పొందుతాడు. ఊరిలో తిరుగుతూ అందరిని ఇబ్బందిపెడుతూ ఓసారి తనను కూడ కాటేసిన ఓ నల్లత్రాచు పాముని చంపడం కోసం చిట్టిబాబు తిరుగుతుంటాడు.
ఇదిలావుండగా, రంగస్థలానికి పంచాయితీ ఎన్నికలు వస్తాయి. ముప్పైయేళ్ళుగా ఎదురులేకుండా ప్రెసిడెంటుగా ఉన్న ఫణీంద్ర భూపతి (జగపతిబాబు) ఈసారి కూడా ఎన్నికలకు నామినేషన్ వేస్తాడు. మరో ప్రక్క గ్రామంలోని సొసైటీ నుండి అప్పు తీసుకున్న రైతుల దగ్గర ఆ సొసైటీ వారు అడ్డగోలుగా వడ్డీలు వసూలు చేస్తుంటారు. కట్టలేని వారి పొలాలు జప్తు చేస్తుంటారు. ఆ సొసైటీ చేసే ఆకృత్యాలన్నింటి వెనుక ఫణీంద్ర భూపతే ఉంటాడు.
దుబాయిలో ఉన్న చిట్టిబాబు సోదరుడు కుమారబాబు (ఆది పినిశెట్టి) గ్రామానికి తిరిగొస్తాడు. ప్రతి శనివారం పట్నంలో తన ప్రియురాలు పద్మ (పూజిత పొన్నాడ)ను కలిసి వస్తుంటాడు కుమారబాబు. నల్లత్రాచు కోసం వెతికే క్రమంలో చిట్టిబాబుకి రామలక్ష్మి (సమంత) తారసపడుతుంది. మొదటి చూపులోనే రామలక్ష్మితో ప్రేమలో పడిపోతాడు చిట్టిబాబు. కానీ అతడికున్న వినికిడి సమస్యను రామలక్ష్మి ఎదుట తన స్నేహితుడు మహేశ్ (మహేశ్ ఆచంట) సాయంతో కప్పిబుచ్చే ప్రయత్నం చేస్తుంటాడు. రామలక్ష్మి పొలానికి ఓసారి నీరు పట్టి, ఆ తరువాత ఓ జాతరలో ఆమెని ఎగతాళి చేసిన కాశి (శత్రు) తమ్ముళ్ళను కొట్టి ఆమెకి దగ్గరవుతాడు.
ఇదిలావుండగా, రంగస్థలంలో సోమరాజు (శేషు) అనే రైతు పొలాన్ని సొసైటీ వారు జప్తు చేయడంతో అతడు ఆత్మహత్య చేసుకోబోగా, చిట్టిబాబు అతడిని కాపాడతాడు. అతడికి జరిగిన అన్యాయం గురించి సొసైటీలో మాట్లాడడానికి వెళ్తాడు కుమారబాబు. అదే సమయంలో రామలక్ష్మి పొలాన్ని కూడా జప్తు చేశారని తెలుసుకొని లెక్కలు చూపించమని సొసైటీ వారితో గొడవపడతాడు కుమారబాబు. ఆ సమస్య పంచాయితీకి వెళ్తుంది, ఇరవై వేలు జరిమానా విధిస్తాడు ప్రెసిడెంటు. ఆ జరిమానా కట్టడానికి తమ పొలాన్ని అమ్మలేమని కోటేశ్వరరావు అనగా, ప్రెసిడెంటు అనుచరుడు శేషునాయడు (అజయ్ ఘోష్) కోటేశ్వరరావు తల్లిని తూలనాడతడు. ఆ విషయం తెలుసుకున్న చిట్టిబాబు శేషునాయడితో గొడవపడి అతడిని చితకబాదుతాడు.
ఆ మరుసటిరోజు చిట్టిబాబుని పోలీసులు అరెస్టు చేస్తారు. తమ్ముడిని విడిపించడానికి కుమారబాబు ప్రెసిడెంటుని బ్రతిమాలినా లాభం లేకపోవడంతో వాళ్ళ ఎం.ఎల్.ఏ దక్షిణామూర్తి సిఫార్సుతో చిట్టిబాబుని జామీను మీద విడుదల చేయిస్తాడు. దక్షిణామూర్తి అండతో అతడి పార్టీ తరఫున రంగస్థలంలో ప్రెసిడెంటు ఆగడాలకు అడ్డుకట్ట వేయడానికి రాబోయే ఎన్నికల్లో ప్రెసిడెంటుగా నామినేషన్ వేస్తాడు కుమారబాబు. తమ్ముడు చిట్టిబాబుతో కలిసి తాము గొడవపడ్డ కాశిని కూడా కలుపుకొని ప్రచారం మొదలుపెడతాడు. ఊర్లో అందరూ సహకరిస్తున్నా, రంగమ్మ మాత్రం కుమారబాబుకి సహకరించదు. కారణమేంటని చిట్టిబాబు నిలదీయగా, రంగస్థలంలో ప్రెసిడెంటుకి ఎదురెళ్ళిన వారందరినీ ప్రెసిడెంటు చంపేశాడని, అందులో ఎర్ర శ్రీను (నోయెల్ సేన్), అబ్బులు, తన భర్త (రాజీవ్ కనకాల) కూడా ఉన్నారని చెబుతుంది. కుమారబాబు కూడ ప్రెసిడెంటుకి ఎదురెళ్ళి చావకూడదనే వాళ్లకు సహకరించడం లేదని చెబుతుంది. ప్రెసిడెంటు గురించి ఇదివరకే గణపతి (చంద్రశేఖర్) చెప్పిన మాట కూడా నిజమని గ్రహించిన చిట్టిబాబు కుమారబాబుని కాపాడుకొనే ప్రయత్నంలో ఉంటాడు.
ఓ రోజు, ఊర్లో తనకు సహాయంగా వార్డు మెంబర్లుగా నిలబడడానికి సిద్ధపడ్డ వారందరూ తమ నామినేషన్లు వెనక్కి తీసుకోవడానికి బయలుదేరుతారు. కారణమేమిటని కుమారబాబు ప్రశ్నించగా, చిట్టిబాబు ప్రెసిడెంటు దగ్గర డబ్బు తీసుకున్నాడని, తమ ప్రాణాలకు ముప్పు రాకూడదని నామినేషన్లు వెనక్కి తీసుకోబోతున్నారని చెబుతారు. అందుకు చిట్టిబాబుతో గొడవపడి ఇకపై తన పనికి దూరంగా ఉండమని చెబుతాడు కుమారబాబు. ఓ రోజు తమ ఊర్లో కొత్త మనుషులు వచ్చారని గమనించిన చిట్టిబాబు కుమారబాబు కోసం ఆరా తీయగా, ఆ రోజు శనివారం కావడంతో, పద్మను కలవడానికి వెళ్ళాడని తెలుసుకుంటాడు. అక్కడినుండి తిరిగొస్తున్న కుమారబాబుని ప్రెసిడెంటు మనుషులు చంపబోగా, చిట్టిబాబు వారిని అడ్డుకొని అతడిని కాపాడుకుంటాడు. ఓ దుకాణం దగ్గర ఆగి, తగిలిన దెబ్బలకు రాయడానికి చిట్టిబాబు పసుపు తీసుకొని వచ్చేలోపు కుమారబాబు గొంతుపై కత్తిగాటుతో పడివుంటాడు. చనిపోయేముందు ఏదో పేరు చెబుతాడు కుమారబాబు. అది చిట్టిబాబుకి వినబడదు.
కుమారబాబు చావుకి ప్రతీకారంగా గ్రామ ప్రజలందరూ ఫణీంద్ర భూపతిపై తిరగబడతారు. కానీ అప్పటికే అతడు ఊరు వదిలి పారిపోతాడు. మరో ప్రక్క రంగస్థలానికి ప్రెసిడెంటుగా రంగమ్మ ఏకగ్రీవంగా ఎన్నికవుతుంది. ఆ రోజు జరిగే జాతరలో పాడే పాట ఆధారంగా చనిపోయే సమయంలో కుమారబాబు పలికిన పేరు “శ్రీమన్నారాయణ” అని తెలుసుకుంటాడు చిట్టిబాబు. దాని గురించి దక్షిణామూర్తితో మాట్లాడడానికి చిట్టిబాబు బయలుదేరడంతో కథ వర్తమానంలోకి వస్తుంది. ప్రమాదం జరిగి కోమాలోకి వెళ్ళిపోయిన దక్షిణామూర్తికి రెండేళ్ళ పాటు ఆసుపత్రిలోనే చిట్టిబాబు సేవలు చేయగా, ఓ రోజు కోమాలోంచి బయటపడతాడు.
రామలక్షిని తీసుకొని ఇంటి నుండి బయటికి వెళ్తూండగా, తన భర్తతో పద్మ లోపలికి అడుగుపెట్టడంతో కథ ముగుస్తుంది.
నిర్మాణం
ఈ సినిమా ఫిబ్రవరి 2017లో చిరంజీవి చేతుల మీదుగా ప్రారంభమైంది. ఏప్రిల్ 2017 నుండి చిత్రీకరణ ప్రారంభమైంది.
అందాల రాక్షసి, సాహసం, జో అచ్యుతానంద సినిమాలకు పని చేసిన రామకృష్ణ తన భార్య మౌనికతో కలిసి ఈ సినిమాకు కళాదర్శకత్వం వహించాడు. ఈ సినిమా మొదటి షెడ్యూల్ చిత్రీకరణ పోలవరం పరిసర ప్రాంతాల్లో జరిగింది. కళాదర్శకుడు రామకృష్ణ ది హిందూ వార్తాపత్రిక కు ఇచ్చిన ముఖాముఖిలో మాట్లాడుతూ “అప్పటివరకు అందరూ గోదావరి జిల్లాల్లోని పచ్చదనమే చూశారు. కానీ ఈ సినిమా దర్శకుడు సుకుమార్, ఛాయాగ్రాహకుడు రత్నవేలు దాన్ని బంగారపు రంగులో చూపించాలనుకున్నారు. అందుకోసం మేము మండువేసవిలో చిత్రీకరణ మొదలుపెట్టాం కానీ తరువాత వర్షాలు పడడంతో గడ్డి మళ్ళీ పచ్చగా మారిపోయింది. దాంతో, వేరే చోట నుండి మట్టి, ఎండుగడ్డిని తెప్పించి నాటడం జరిగింది. అది కఠినమైన భూభాగం కలిగివున్న ప్రాంతం. పోలవరం ప్రాజెక్టు నిర్మాణం కారణంగా, అక్కడి ప్రజలు తమ గ్రామాలను ఖాళీ చేసి వెళ్ళిపోయారు. సెల్ఫోను సిగ్నళ్ళు అందని ఆ ప్రాంతంలో కేవలం 50 నుండి 100 మంది మాత్రమే ఉండేవారు” అని చెప్పాడు.
సినిమాలోని “రంగస్థలం” గ్రామాన్ని 1980ల వాతావరణం ప్రతిబింబించేలా హైదరాబాదు పరిసర ప్రాంతాల్లో ఓ భారి సెట్ ని నిర్మించారు. రామోజీ ఫిలిం సిటీ, మౌంట్ ఓపెరా రిసార్ట్ పరిసర ప్రాంతాల్లో ఈ సెట్ నిర్మాణం జరిగింది.
సంగీతం
ఈ చిత్రానికి సంగీతాన్ని దేవి శ్రీ ప్రసాద్ సమకూర్చారు. దర్శకుడు సుకుమార్ తో దేవిశ్రీ ప్రసాద్ కలసి పనిచేయడం ఇది ఏడవసారి. ఈ చిత్రంలోని అన్ని పాటలను చంద్రబోస్ రచించారు. మొదటగా, "ఎంత సక్కగున్నావే" అనే పాటను 2018 ఫిబ్రవరి 13 న విడుదల చేశారు. ఆ తరువాత "రంగ రంగ రంగస్థలాన" పాటను మార్చి 2న, "రంగమ్మ మంగమ్మ" పాటను మార్చి 8న విడుదల చేశారు. ఆ తరువాత అయిదు పాటలు గల ఆల్బమ్ ని మార్చి 15న లహరి మ్యూజిక్ కంపెనీ ద్వారా విడుదల చేశారు. కథానుసారంగా వచ్చే "ఓరయ్యో" అనే పాటను సినిమా విడుదల తరువాత విడుదల చేశారు. ఈ చిత్రంలోని అన్ని పాటలు శ్రోతల ఆదరణను పొందాయి.
ప్రచారం
ఈ చిత్రం యొక్క టీజర్ ను 2018 జనవరి 24 న విడుదల చేశారు. 2018 మార్చి 18 నాటికి ఇది యూట్యూబ్ ఛానల్ లో 13 మిలియన్ల అభిప్రాయాలను పొందింది. అధికారిక థియేటర్ ట్రైలర్ ను 2018 మార్చి 18 న విశాఖపట్నంలో జరిగే కార్యక్రమంలో ముందస్తు విడుదల కార్యక్రమంలో విడుదల చేశారు.
విడుదల
ఈ సినిమాని ప్రపంచ వ్యాప్తంగా 2018 మార్చి 30 న 1700 థియేటర్స్‌లో విడుదల చేశారు.
బాక్సాఫీసు
ఈ సినిమా విడుదలైన మొదటి రోజు ప్రపంచవ్యాప్తంగా 40 కోట్ల గ్రాస్ వసూలు చేసింది. ఈ చిత్రం చెన్నైలోని బాక్సాఫీసు వద్ద మొదటి రోజు 25 లక్షల గ్రాస్ వసూలు చేసింది. అంతకు ముందు నివేదికల ప్రకారం మొదటి రోజు చెన్నై బాక్సాఫీసు వద్ద అజ్ఞాతవాసి సినిమా 24 లక్షలు, స్పైడర్ సినిమా 18 కోట్ల గ్రాస్ వసూలు చేసాయి. చెన్నై బాక్సాఫీసు వద్ద ఎస్. ఎస్. రాజమౌళి తీసిన బాహుబలి:ద బిగినింగ్ సినిమాకు తెలుగు, తమిళ భాషలలో కలిపి కలెక్షన్ 92 లక్షలు. అమెరికాలో 1 మిలియన్ డాలర్లను అధిగమించి 1.2 మిలియన్‌ డాలర్ల వసూళ్ళను రాబట్టింది.
సినిమా విడుదలయిన మొదటి వారాంతంలో 85 కోట్ల రూపాయలు వసూలు చేసింది. మొదటి వారం ముగిసే సమయానికి రెండు తెలుగు రాష్ట్రాల్లో 58.55 కోట్లు వసూలు చేసి, బాహుబలి: ది బిగినింగ్, బాహుబలి 2: ది కన్ క్లూజన్ సినిమాల తరువాత అత్యధిక వసూళ్లు సాధించిన 3వ సినిమాగా నిలిచింది. ప్రపంచవ్యాప్తంగా, 85 కోట్లు వసూలు చేసి, బాహుబలి: ది బిగినింగ్, బాహుబలి 2: ది కన్ క్లూజన్, ఖైదీ నెంబర్ 150 సినిమాల తరువాత అత్యధిక వసూళ్లు సాధించిన 4వ తెలుగు సినిమాగా నిలిచింది.
ఏప్రిల్ 7, 2018కి అమెరికాలో 3 మిలియన్ డాలర్ల పైగా వసూలు చేసి, అత్యధిక వసూళ్ళు సాధించిన 3వ తెలుగు సినిమాగా (బాహుబలి: ది బిగినింగ్, బాహుబలి 2: ది కన్ క్లూజన్ సినిమాల తరువాత), 4వ దక్షిణ భారతదేశ సినిమాగా (బాహుబలి: ది బిగినింగ్, బాహుబలి 2: ది కన్ క్లూజన్, కబాలి సినిమాల తరువాత) నిలిచింది.
విడుదలయిన రెండో వారం ముగిసే సమయానికి దాదాపు 165 కోట్ల స్థూలాదాయాన్ని పొంది, బాహుబలి: ది బిగినింగ్, బాహుబలి 2: ది కన్ క్లూజన్ సినిమాల తరువాత 3వ స్థానంలో ఉన్న ఖైదీ నెంబర్ 150ని అధిగమించింది. 45వ రోజుకి 125 కోట్ల షేరుని వసూలు చేసింది. అందులో 93 కోట్ల రూపాయలు తెలుగు రాష్ట్రాల్లోనే వసూలు అయ్యాయి.
ఈ సినిమా నేరుగా 15 సెంటర్లలో 100 రోజులు ప్రదర్శించబడింది.
సైమా అవార్డులు
2018 సైమా అవార్డులు (తెలుగు)
బయటి లింకులు
వర్గం:2018 తెలుగు సినిమాలు వర్గం:రోహిణి నటించిన సినిమాలు వర్గం:సమంత నటించిన సినిమాలు
ఆర్డర్ ఆఫ్ ది క్రౌన్ ఆఫ్ ఇండియా
ఇంపీరియల్ ఆర్డరు ఆఫ్ ది క్రౌన్ ఆఫ్ ఇండియా అనేది బ్రిటిష్ పురస్కార వ్యవస్థలో ఒక ఆర్డరు. ఈ ఆర్డరు 1878 లో క్వీన్ విక్టోరియా భారతదేశ సామ్రాజ్ఞి అయినప్పుడు భారతదేశ ఇంపీరియల్ క్రౌన్ పేరిట ప్రవేశపెట్టారు. ఈ ఆర్డరు స్త్రీలకు మాత్రమే ఇస్తారు. 1947 లో స్వాతంత్ర్యం వచ్చాక ఈ ఆర్డరును ప్రదానం చెయ్యలేదు. ఈ ఆర్డరును బ్రిటిష్ యువరాణులకు, భారతీయ యువరాజుల భార్యలు లేదా మహిళా బంధువులకూ, కింది పదవులను నిర్వహించిన వారి భార్య లేదా వారి మహిళా బంధువులకూ మాత్రమే ఇచ్చేవారు:
వివరణ
ఈ ఆర్డరు పొందినవారు తమ పేరు తరువాత "CI" అనే అక్షరాలను పెట్టుకోవచ్చు. కానీ దాని వలన వారికి ప్రత్యేక ప్రాధాన్యత గానీ, హోదా గానీ రాదు. ఇంకా, వారు క్వీన్ విక్టోరియా యొక్క ఇంపీరియల్ సైఫర్, VRI (విక్టోరియా రెజీనా ఇంపెట్రిక్స్) లు ఉండే బ్యాడ్జిని ధరించడానికి అర్హులు. దీనిలో అక్షరాలు వజ్రాలు, ముత్యాలు, మణిలతో అలంకరించబడి, చుట్టూ ముత్యాల అంచు ఉంటుంది. బ్యాడ్జ్ ఎడమ భుజంపై, తెలుపు రంగులో, లేత నీలం విల్లుతో కూడి ఉంటుంది. క్వీన్ ఎలిజబెత్ II (ప్రిన్సెస్ ఎలిజబెత్‌గా), ఆమె సోదరి ప్రిన్సెస్ మార్గరెట్‌ను వారి తండ్రి కింగ్ జార్జ్ VI 1947 జూన్ లో ఈ ఆర్డరుకు నియమించాడు. క్వీన్ ఎలిజబెత్ II ఈ ఆర్డరులో చివరిగా జీవించి ఉన్న మాజీ సభ్యురాలు (ఇప్పుడామె సార్వభౌమురాలు). ప్రిన్సెస్ ఆలిస్, డచెస్ ఆఫ్ గ్లౌస్టర్, 2004 లో ఆమె మరణించే సమయంలో చివరి సాధారణ సభ్యురాలు. alt=Elizabeth in red uniform on a black horse|కుడి|thumb|240x240px| ఎలిజబెత్ II, స్కాట్స్ గార్డ్స్ కల్నల్-ఇన్-చీఫ్‌గా, తన యూనిఫాంలో, ఆర్డరు బ్యాడ్జిని ధరించింది (ఎడమవైపున మొదట). (ట్రూపింగ్ ది కలర్, 1986)
గ్రహీతలు
thumb| ట్రావెన్‌కూరుకు చెందిన రాణి లక్ష్మి బాయి ఆర్డరు బ్యాడ్జిని, రిబ్బన్నూ ధరించింది
మూలాలు
వర్గం:బ్రిటిషు భారతదేశంలో పురస్కారాలు
గంగశెట్టి అరవింద్ కుమార్
గంగాశెట్టి అరవింద్ కుమార్, తెలంగాణకు చెందిన మాజీ క్రికెట్ క్రీడాకారుడు. 1994 నుండి 2004 మధ్యకాలంలో హైదరాబాద్ క్రికెట్ టీం తరపున ఫస్ట్-క్లాస్ మ్యాచ్‌లు ఆడాడు. ఎడమచేతి వాటం ఓపెనర్ అయిన అరవింద్ ఫస్ట్ క్లాస్ గేమ్‌లలో మూడు సెంచరీలు, 12 అర్థ సెంచరీలు సాధించాడు.
జననం
అరవింద్ కుమార్ 1973 అక్టోబరు 4న తెలంగాణ రాష్ట్రం, హైదరాబాదులో జన్మించాడు.
ఫస్ట్-క్లాస్
1994-95 మధ్య ఫస్ట్-క్లాస్ క్రికెట్ లోకి ఆరంగ్రేటం చేశాడు. 2004 మార్చి 14 నుండి 16 వరకు వాంఖేడేలో ముంబై క్రికెట్ జట్టుతో జరిగిన మ్యాచ్ లో చివరిసారిగా ఆడాడు. 43 మ్యాచ్‌ల్లో 31.02 బ్యాటింగ్ సగటుతో 2,141 పరుగులు చేశాడు. ఇందులో 3 సెంచరీలు, 14 అర్థసెంచరీలు ఉన్నాయి. 141 పరుగులతో అత్యధిక వ్యక్తిగత స్కోర్ చేశాడు. 'కేరళతో జరిగిన రంజీ ట్రోఫీలో మొదటి బంతిని ఆడి, చివరి బ్యాట్స్‌మెన్‌గా ఔట్ అయ్యాడు.
స్క్వాష్
ఇంగ్లండ్‌లో ప్రొఫెషనల్ క్రికెట్ ఆడుతున్నప్పుడు, ఫిట్‌నెస్ కోసం స్క్వాష్ ఆట ప్రారంభించాడు. 2004లో ఫస్ట్ క్లాస్ క్రికెట్‌ నుండి రిటైరైన తర్వాత స్క్వాష్ ఆడడం ప్రారంభించిన అరవింద్, 2008లో స్క్వాష్‌ను సీరియస్ తీసుకున్నాడు. మొదటి టోర్నమెంట్‌లో సికింద్రాబాద్ ఓపెన్‌లో 34 సంవత్సరాల వయస్సులో 35+ టైటిల్‌ను గెలుచుకున్నాడు. బెంగళూరులో జరిగిన జీఎంఎస్ టోర్నమెంట్‌లో పాల్గొని 35 ఏళ్ళు పైబడిన విభాగంలో రన్నరప్‌గా నిలిచాడు. స్టేట్ స్క్వాష్ ఛాంపియన్‌షిప్‌లో ఐదు టైటిళ్ళను, రెండుసార్లు (2005, 2007) రెండు 35+ నేషనల్స్‌ను గెలుచుకున్నాడు.
నెట్‌ప్లే క్లోజ్డ్ తెలంగాణ రాష్ట్ర స్క్వాష్ ఛాంపియన్‌షిప్‌లో గంగశెట్టి అరవింద్ కుమార్ పురుషుల సింగిల్స్ 45+ టైటిల్‌ను గెలుచుకోగా, అరవింద్ కుమారుడు గంగశెట్టి ధ్రువ్ కుమార్ బాలుర అండర్-17 ను గెలుచుకున్నాడు. ఒకే టోర్నమెంట్‌లో తండ్రీ కొడుకులు తమ తమ విభాగాల్లో ఛాంపియన్‌లుగా నిలవడం చాలా అరుదు.
బయటి లింకులు
వర్గం:జీవిస్తున్న ప్రజలు వర్గం:1973 జననాలు వర్గం:హైదరాబాదు జిల్లా వ్యక్తులు వర్గం:హైదరాబాదు జిల్లా క్రీడాకారులు వర్గం:క్రికెట్ క్రీడాకారులు
నవోదయ
నవోదయ వారపత్రిక 1946 లో మద్రాసు నుండి ప్రారంభమైనది. ఈ పత్రికకు నీలంరాజు వేంకటశేషయ్య సంపాదకునిగా, ప్రచురణ కర్తగా వ్యవహరించాడు. బి.నాగిరెడ్డి ముద్రాపకుడిగా బి.ఎన్.కె.ప్రెస్ నుండి ఈ పత్రిక ప్రచురింపబడింది. రాజకీయ వార్తలతో పాటుగా ఈ పత్రిక సంగీతసాహిత్యాలకు ప్రాధాన్యతనిచ్చింది. ఆంధ్రాభ్యుదయానికి పాటుపడే సచిత్ర వారపత్రిక అని తనను తాను అభివర్ణించుకుంది. ఈ పత్రికలో భోగరాజు పట్టాభిసీతారామయ్య, రాళ్లపల్లి అనంతకృష్ణశర్మ, చెళ్లపిళ్ల వేంకటశాస్త్రి, వేలూరి శివరామశాస్త్రి, వేంకట పార్వతీశ్వరకవులు, టి.వి.సుబ్బారావు, గడియారం వేంకట శేషశాస్త్రి, ద్వారం వేంకటస్వామినాయుడు, పి.వి.రాజమన్నార్, జి.వి.కృష్ణారావు, విస్సా రామచంద్రరావు, జోశ్యుల సూర్యనారాయణమూర్తి, రజని, శ్రీపాద గోపాలకృష్ణమూర్తి, శొంఠి కృష్ణమూర్తి, పుట్టపర్తి నారాయణాచార్యులు, బొడ్డుపల్లి పురుషోత్తం, బుచ్చిబాబు, అడివి బాపిరాజు మొదలైన మహామహుల రచనలు వెలువడ్డాయి. ఈ పత్రిక 1947లో ప్రత్యేక పారిశ్రామిక సంచికను వెలువరించింది.
విషయాలు
ఈ పత్రిక 18-7-1948 సంచిక లో ఈ క్రింది అంశాలున్నాయి.
మూలాలు
వర్గం:1949 స్థాపితాలు వర్గం:తెలుగు వారపత్రికలు
సెవదా శాసనసభ నియోజకవర్గం
సెవదా శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం దతియా జిల్లా, భిండ్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
పి. నిరూప్ రెడ్డి
'''పి. నిరూప్‌ రెడ్డి''' భారతదేశానికి చెందిన న్యాయమూర్తి. ఆయన డిసెంబర్ 2021న సుప్రీంకోర్టు సీనియర్ న్యాయవాదిగా నియమితులయ్యాడు.
జననం, విద్యాభాస్యం
పి.నిరూప్‌ రెడ్డి తెలంగాణ రాష్ట్రం, సంగారెడ్డి జిల్లా, కొండాపూర్‌ మండలం, మారేపల్లి గ్రామంలో 1 అక్టోబరు 1959లో జన్మించాడు. ఆయన తండ్రి పి. రామచంద్రారెడ్డి ఉమ్మడి ఆంద్రప్రదేశ్ రాష్ట్రంలో మర్రి చెన్నారెడ్డి, నేదురుమల్లి జనార్థన్‌ రెడ్డి మంత్రివర్గంలో మంత్రిగా, అసెంబ్లీ స్పీకర్‌గా పని చేశాడు.
వృత్తి జీవితం
పి.నిరూప్‌ రెడ్డి న్యాయవిద్య పూర్తి చేసిన అనంతరం 1985లో బార్‌ కౌన్సిల్‌లో పేరు నమోదు చేసుకొని సంగారెడ్డిలోని మున్సిఫ్‌ కోర్టులో ప్రాక్టీస్‌ ప్రారంభించాడు. ఆయన సీనియర్‌ న్యాయవాది వీఆర్‌ రెడ్డి, మాజీ సొలిసిటర్‌ జనరల్‌ గోపాల సుబ్రమణ్యం దగ్గర జూనియర్‌గా  ప్రాక్టీస్‌ చేశాడు. నిరూప్‌ రెడ్డి రాజ్యాంగపరమైన కేసులతోపాటు ఇంటర్నేషనల్‌ లా, ఇన్‌ఫ్రాస్ట్రక్చర్‌ లా, భూములు, వ్యవసాయ చట్టాలకు సంబంధించిన కేసులను వాదించాడు.
పి.నిరూప్‌ రెడ్డి 2013-2018 మధ్యకాలంలో గోవా, ఢిల్లీ రాష్ట్రాల తరఫున సుప్రీంకోర్టులో వాదనలు వినిపించాడు. ఆయన 2017 నుండి 2018కి ఢిల్లీలోని మేఘాలయ, షిల్లాంగ్ రాష్ట్రానికి 2013 నుండి 2016 సంవత్సరాల్లో సుప్రీంకోర్టులో గోవా, ఢిల్లీలోని ఇతర ఫోరంలకు సీనియర్ స్టాండింగ్ కౌన్సెల్‌ మెంబర్‌గా, అదనపు అడ్వకేట్ జనరల్‌గా ప్రాతినిధ్యం వహించాడు. ఆయనను సుప్రీంకోర్టు సీనియర్ న్యాయవాదిగా 8 డిసెంబర్ 2021న సుప్రీంకోర్టు ఫుల్‌ బెంచ్‌ ఉత్తర్వులు జారీ చేసింది. నిరూప్‌ రెడ్డి తెలంగాణ నుంచి సుప్రీంకోర్టు ఎంపిక చేసిన మొట్ట మొదటి సుప్రీంకోర్టు సీనియర్ న్యాయవాదిగా నియమితుడయ్యాడు.
రాజకీయ జీవితం
పి.నిరూప్‌ రెడ్డి 2009లో జరిగిన పార్లమెంట్ ఎన్నికల్లో మెదక్ లోకసభ నియోజకవర్గం నుండి బీజేపీ అభ్యర్థిగా పోటీ చేసి ఓడిపోయాడు.
మూలాలు
వర్గం:తెలంగాణ న్యాయమూర్తులు వర్గం:న్యాయమూర్తులు
కదిరి రెవెన్యూ డివిజను
డివిజన్ పరిధి లోని మండలాలు
ఈ రెవెన్యూ డివిజన్ పరిధిలో 8 మండలాలు ఉన్నాయి.
అలౌకిక (ధారావాహిక)
కథా సారాంశం
అతీత శక్తులచే పిలువబడ్డ త్రిష్ణ (ప్రీతి అమీన్) అనే యువతి తన కుటుంబాన్ని విడిచిపెట్టి, తెలియనివారి కోసం అన్వేషణ ప్రారంభిస్తుంది. ఆ అన్వేషణలో ఆమె పరిష్కారాన్ని కనుగొంటుంది, దాని నివాసులు టైమ్ వార్ప్‌లో చిక్కుకుంటారు. తన శక్తులచే ఆ కాలానికి పదేపదే వెళ్ళివస్తుంటుంది.
పాటలు
ఈ సీరియల్ టైటిల్ సాంగ్‌ను చెరుకూరి సుమన్ రాయగా, సాలూరి వాసురావు సంగీతం సమకూర్చాడు.
స్పందన
ఈ సీరియల్ అనేకమంది విమర్శకుల నుండి ప్రశంసలు, సాంస్కృతిక సంస్థల నుండి పురస్కారాలను అందుకుంది.
మూలాలు
వర్గం:తెలుగు ధారావాహికలు
ఇండియాస్ డాటర్
ఇండియాస్ డాటర్ లెస్లీ ఉడ్విన్ దర్శకత్వంలో వచ్చిన ఒక డాక్యుమెంటరీ చిత్రం. ఇది బీబీసీ వారి స్టోరీవిల్ ధారావాహికలో భాగంగా ప్రసారమయింది. ఇది 2012లో ఢిల్లీలో జరిగిన జ్యోతి సింగ్ అనే 23 యేళ్ళ ఫిజియోథెరపీ విద్యార్థి సామూహికమానభంగం, హత్య ఆధారంగా రూపొందించబడింది. మార్చి 8, 2015 అంతర్జాతీయ మహిళా దినోత్సవం సందర్భంగా భారతదేశంలో ఎండీటీవీ, యూకేలో బీబీసీ4 ద్వారా ఈ చిత్రాన్ని ప్రదర్శించాలనుకున్నారు.
మార్చి 1న ఈ చిత్రంలోని కొన్ని సన్నివేశాలను తీహార్ జైల్లో శిక్షను అనుభవిస్తున్న ముద్దాయి ఇంటర్వ్యూ ఉందన్న విషయం తెలిసింది. వెంటనే ఈ విషయం భారతీయ మీడియాకు తెలిసి, దీనిపై ధుమారం రేగింది. భారత ప్రభుత్వం ఈ చిత్ర ప్రసారాన్ని కోర్టు నిర్దేశం ద్వారా 4 మార్చి న నిలిపివేసింది. బీబీసీ ఆ విధంగానే ప్రసారం చేయబోమని ప్రకటించింది. కానీ యూకేలో 4 మార్చి న ఈ చిత్రం ప్రసారం చేసారు. యూట్యూబ్ లో కూడా ఈ చిత్రం ఎక్కించబడీంది. సోషల్ మీడియా ద్వారా బాగా ప్రచారం పొంది యూట్యూబ్ లో సెన్సేషన్ సృష్టించింది.5 మార్చి న భారత ప్రభుత్వం యూట్యూబ్ ను ఈ వీడియోను భారతదేశంలో బ్లాక్ చేయాల్సిందిగా ఆదేశించింది. యూట్యూబ్ ఆ ఆదేశాన్ని పాటిస్తూ వీడియోను తీసివేసింది.
ఇతర లింకులు
వర్గం:2015 సినిమాలు వర్గం:భారతీయ డాక్యుమెంటరి చిత్రాలు
భూమాయపాలెము
భూమాయపాలెము గుంటూరు జిల్లా, నూజెండ్ల మండలానికి చెందిన గ్రామం
ఇంటర్లింగ్
thumb
ఇంటర్లింగ్, వాస్తవానికి ఆక్సిడెంటల్, 1922లో సృష్టించబడిన అంతర్జాతీయ సహాయక భాష మరియు 1949లో పేరు మార్చబడింది. దీని సృష్టికర్త, ఎడ్గార్ డి వాల్, గరిష్ట వ్యాకరణ క్రమబద్ధత మరియు సహజ స్వభావాన్ని సాధించడానికి ప్రయత్నించారు. పదజాలం వివిధ భాషల నుండి ముందుగా ఉన్న పదాలు మరియు గుర్తించబడిన ఉపసర్గలు మరియు ప్రత్యయాలను ఉపయోగించే ఉత్పన్న వ్యవస్థపై ఆధారపడి ఉంటుంది.
వర్గం:భాషలు
దళపతి
దళపతి తెలుగులో విడుదలైన ఒక డబ్బింగ్ సినిమా. దీనికి మూలం తమిళంలో మణిరత్నం దర్శకత్వం వహించిన "తళపతి" చిత్రం. మహాభారతం లోని దుర్యోధన, కర్ణ, అర్జున పాత్రలను ఆధారంగా చేసుకుని తీసిన సాంఘిక చిత్రం.
వెలుపలి లింకులు
தளபதி (திரைப்படம்)దళపతి
బయటి లింకులు
వర్గం:తెలుగు డబ్బింగ్ సినిమాలు వర్గం:మణిరత్నం దర్శకత్వం వహించిన చిత్రాలు వర్గం:శోభన నటించిన చిత్రాలు వర్గం:ఇళయరాజా సంగీతం అందించిన చిత్రాలు వర్గం:గీత నటించిన సినిమాలు
రవ్వ దోసె
thumb|260x260px|రవ్వ దోసె రవ్వ దోసె ఒక విధమైన గోధుమ రవ్వతో చేసిన దోసె.
మూలాలు
వర్గం:ఫలహారాలు
కందాల ప్రభాకర రెడ్డి
కందాల ప్రభాకర్ రెడ్డి తెలంగాణ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ రాష్ట్రంలో హోమ్ మంత్రిగా పని చేశాడు.
రాజకీయ జీవితం
కందాల ప్రభాకర్ రెడ్డి 1978లో మలక్‌పేట్ నియోజకవర్గం నుండి జనతా పార్టీ తరపున పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికై హోమ్ మంత్రిగా పని చేశాడు. ఆయన ఆ తరువాత కాంగ్రెస్ పార్టీలో చేరి 1983లో జరిగిన అసెంబ్లీ ఎన్నికల్లో కాంగ్రెస్ అభ్యర్థిగా పోటీ చేసి ఓడిపోయాడు.
మూలాలు
వర్గం:ఆంధ్రప్రదేశ్ శాసన సభ్యులు (1978)
రేఖాచిత్రం
రేఖాచిత్రం (ఆంగ్లం:Drawing) అనునది వివిధ రకాల చిత్రకళకి సంబంధించిన పరికరాలని ఉపయోగించి ద్విపరిమాణపు మాధ్యమం (two dimensional medium) పై చిత్రాన్ని ఏర్పరచే ఒక దృశ్య కళ. గ్రాఫైట్ పెన్సిళ్ళు, కలం, సిరా, కుంచెలు, మైనపు పెన్సిళ్ళు, రంగు పెన్సిళ్ళు, కాల్చిన బొగ్గు, ఇరేజర్లు, మార్కర్లు, స్టైలస్ లు, సిల్వర్ పాయింట్ వంటి ప్రత్యేక లోహాలు వంటి పరికరాలని రేఖాచిత్రాలకి ఉపయోగించటం జరుగుతుంది. రేఖాచిత్రాలని చిత్రీకరించే కళాకారులని ఆంగ్లంలో డ్రాఫ్ట్స్ మెన్ (Draftsman) గా వ్యవహరిస్తారు.
ఒక ఉపరితలం పై కావలసినంత పదార్థాన్ని విడుదల చేయటం వలన ఆ ఉపరితలంపై కంటికి కనబడేలా గుర్తు ఏర్పడుతుంది. ఉపరితలాలుగా అట్ట, ప్లాస్టిక్, తోలు, వస్త్రం, రాత బల్లలు చిత్రలేఖనానికి విరివిగా ఉపయోగించిననూ, కాగితమే చిత్రలేఖనానికి ప్రధానాధారంగా వ్యవహరించింది. మొత్తం మానవ చరిత్రలో రేఖాచిత్ర మాధ్యమం ప్రముఖ, ప్రాథమిక ప్రజాభిప్రాయాన్ని వెలిబుచ్చటానికి ఉపయోగపడినది. ఆలోచనలను, ఉద్దేశ్యాలను, భావాలను వ్యక్తీకరించటానికి రేఖాచిత్రం అత్యంత సరళమైన, సమర్థవంతమైన సాధనంగా ఉపయోగపడినది. కావలసిన పరికరాలు విరివిగా లభ్యమవటంతో రేఖాచిత్రకళ అతి సాధారణ కళల్లో ఒకటిగా అవతరించింది.
అవలోకనం
రేఖాచిత్రకళ అన్వేషణాత్మక, పరిశీలనాత్మక, సమస్యాపూరణం చేసే, కూర్పు గల ఒక కళ. రేఖాచిత్రాలు తరచుగా అస్పష్టంగా, చాలా అయోమయంగా ఉంటాయి. వీటిని కళాభ్యాసానికి వినియోగిస్తారు.
త్వరగా వేయబడిన, పూర్తి చేయబడని రేఖాచిత్రాన్ని స్కెచ్ (చిత్తు నమూనా) అని వ్యవహరిస్తారు.
కట్టడాలని నిర్మించే ముందు వాటి ప్రణాళికల సాంకేతిక రేఖాచిత్రాల ద్వారా చిత్రీకరిస్తారు.
చరిత్ర
భావవ్యక్తీకరణ రూపాలుగా రేఖాచిత్రాలు లిఖితపూర్వక భావ వ్యక్తీకరణకంటే మునుపే రేఖాచిత్రాల ద్వారా భావ వ్యక్తీకరణ ఉంది. కావున భావ వ్యక్తీకరణలో రేఖాచిత్రాలే ప్రాచీనమైనవి. మానవజాతికి వ్రాత తెలియక ముందు రేఖాచిత్రాల ద్వారా భావ వ్యక్తీకరణ ప్రత్యేకమైనదిగా గుర్తించబడింది. 30,000 సంవత్సరాల క్రితమే మానవుడు గుహలలోను, రాతి పై రేఖాచిత్రాలని సృష్టించాడు. పిక్టోగ్రామ్స్ అనబడు ఈ రేఖాచిత్రాలు పలు వస్తువులను, నైరూప్య భావాలను ప్రతిబింబింపజేశాయి. చరిత్రపూర్వ సమయానికి చెందిన ఈ చిత్తునమూనాలు, చిత్రకళని శైలీకృతం, సరళతరం చేయబడటంతోనే ఈ నాటి లిఖితపూర్వక భాషలు అవతరించాయి.
కళలలో రేఖాచిత్రాలు రేఖాచిత్రాలు సృజనాత్మకతకి అద్దం పడటం వలన కళాప్రపంచంలో ఇవి ప్రాముఖ్యతని సంతరించుకొన్నవి. చరిత్రలో అధికభాగం రేఖాచిత్రాలు కళాత్మక ఆచరణకి పునాదులుగా నిలిచాయి. కలపతో చేయబడ్డ పలకలను రేఖాచిత్రకారులు మొదట్లో వాడేవారు. 14వ శతాబ్దంలో కాగితం విరివిగా లభించటంతో దాని వాడకం పెరిగింది. ఈ కాలంలో రేఖాచిత్రాలు ఆలోచనలకి, దర్యాప్తులకి, నటనలో ఉపయోగించేవారు. రేఖాచిత్రాలు కళాత్మకంగా వర్థిల్లుతున్న కాలంలో జ్యామితి, తత్త్వం యొక్క ప్రభావం అధికంగా కలిగిన, వాస్తవిక ప్రాతినిధ్యపు లక్షణాలని ప్రదర్శించే రినైసెన్స్ కళా ఉద్యమం ఉద్భవించింది.
ఫోటోగ్రఫి వినియోగం విస్తారం అవటంతో రేఖాచిత్రాల వాడుకలో మార్పు వచ్చింది.
కళల వెలుపల రేఖాచిత్రాలు రేఖాచిత్రాలు కళామాధ్యమంగా విస్తారంగా వాడబడిననూ, ఇవి కళలకి మాత్రమే పరిమితం కాలేదు. కాగితం విరివిగా లభ్యం కాని కాలమైన 12వ శతాబ్దంలో సాధువులు ఐరోపా ఖండంలో అతి క్లిష్టమైన రేఖాచిత్రాలు జంతువుల చర్మం నుండి తయారు చేయబడే తోలు పై చిత్రీకరించేవారు. విఙాన శాస్త్రంలో, వైఙానిక ఆవిష్కరణలకి, పలు విషయాలని అర్థమయ్యేలా వివరించటానికి ఉపయోగిస్తారు. 1616 లో ఖగోళ శాస్త్రవేత్త అయిన గెలీలియో గెలీలీ చంద్రుని యొక్క పరిమాణ క్రమాన్ని అర్థమయ్యేలా వివరించేందుకు రేఖాచిత్రాలనే వాడాడు. ఖండాల రూపాలని వివరించేందుకు భూగోళ శాస్త్రవేత్త అయిన ఆల్ఫ్రెడ్ వెజెనర్ 1924 లో రేఖాచిత్రాలని వాడాడు.
ప్రముఖ రేఖాచిత్రకారులు
తైలవర్ణ చిత్రలేఖనానికి మునుపు రేఖాచిత్రాలే పరిపూర్ణ చిత్రలేఖనంగా ఉండేది. గుహలలో ఉన్న రేఖాచిత్రాలు, ఆ తర్వాతి గ్రంథాలలో ఈ విషయం తెలుపబడింది. అటు తర్వాత గానీ రేఖాచిత్రం చిత్రలేఖనం లో ప్రధాన భాగం కాలేదు.
పరికరాలు
వార్తాపత్రికలు, టైపింగు కాగితం వంటి దళసరి కాగితాలు నమూనా చిత్రపటాలని చిత్రీకరించటానికి, అసలైన చిత్రపటాలని ఎలా గీయాలో అధ్యయనం చేయటానికి ఉపయోగిస్తారు. పాక్షిక పారదర్శకంగా ఉండే ట్రేస్ పేపర్ (Trace Paper) ని ఉపయోగించి, ఒక చిత్రపటంలోని చిత్రాన్ని మరొక చిత్రపటం లోనికి తీసుకెళ్ళటానికి వినియోగిస్తారు. కార్ట్రిడ్జ్ పేపర్ (రెండు అట్టల మధ్య బైండింగ్ చేయబడిన చార్ట్ పేపర్లు) ని రేఖాచిత్రాలకి విరివిగా వినియోగిస్తారు. బ్రిస్టల్ బోర్డ్ లు, ఇంకనూ ఎక్కువ ఆమ్లరహిత బోర్డులు నునుపైన ఫినిషింగ్ తో సూక్ష్మ వివరాలని చిత్రీకరించటానికి, తడి మాధ్యమాలు (సిరా, వాటర్ కలర్, తైల వర్ణాలు) తగిలిననూ చెక్కు చెదరకుండా ఉంటాయి. జంతు చర్మాలు అత్యంత నునుపుగా ఉండి అతి సూక్ష్మ వివరాలని చిత్రీకరించటానికి అనుకూలిస్తుంది. సిరాతో చిత్రపటాలని చిత్రీకరించటానికి ప్రత్యేకమైన వాటర్ కలర్ పేపర్ కూడా లభ్యం.
కలప యొక్క గుజ్జుతో తయారు చేయబడే వార్తాపత్రికల నాణ్యత గల కాగితం త్వరితంగా పచ్చబడటం, పెళుసు బారటం అవుతుంది. ఆమ్లరహిత కాగితాలు దీర్ఘ కాలిక మన్నిక కలిగి ఉండి, వాటి రంగు, నిర్మాణం చెక్కు చెదరకుండా ఉంటాయి.
రేఖాచిత్రానికి కావలసిన ప్రాథమిక పరికరాలు డ్రాయింగ్ బోర్డు లేదా టేబుల్, పెన్సిల్ షార్పెనర్, ఎరేజర్, బ్లాటింగ్ పేపర్. వృత్త లేఖిని (సర్కిల్ కంపాస్), రూలర్, సెట్ స్క్వేర్ లు ఇతర పరికరాలు. పెన్సిళ్ళ వలన కానీ రంగు పెన్సిళ్ళ వలన కానీ ఏర్పడే అవాంఛిత మరకలు/మచ్చలను కనబడకుండా చేయటానికి ఫిక్సేటివ్ ని వాడుతారు. కాగితాన్ని పట్టి ఉంచటానికి, స్ప్రేలు, వాష్ లు చేసే సమయంలో మరకలు పడకుండా ఉండటానికి డ్రాఫ్టింగ్ టేప్ ని వాడతారు. చిత్రాలని గీసేందుకు అనువుగా ఉండటానికి ఈజెల్ ని కానీ, స్లాంటెడ్ టేబుల్ ని కానీ వాడుతారు.
సాంకేతిక అంశాలు
దాదాపు చిత్రకారులందరూ చేతులని వ్రేళ్ళని ఉపయోగించి రేఖాచిత్రాలని గీస్తూ ఉంటారు. వికలాంగులైన వారు మాత్రం నోటితో లేదా కాళ్ళతో రేఖాచిత్రాలని గీస్తారు.
ఒక చిత్రపటాన్ని గీసే ముందు వివిధ మాధ్యమాలు ఎలా పని చేస్తాయో, కళాకారుడు ఒక అంచనాకి వస్తాడు. చిత్రీకరణలోని వివిధ విధానాలని వేర్వేరు రకాల కాగితాలపై అభ్యసించి, కాగితం యొక్క విలువ, తయారీని బట్టి వివిధ ప్రభావాలని ఎలా తీసుకు రావాలో నిర్ణయించుకొంటారు.
పొడి మాధ్యమంలో రేఖాచిత్రాలు ఇటువంటి మెళకువలనే అవలంబించి, పెన్సిళ్ళతోనూ, డ్రాయింగ్ స్టిక్స్ తోనూ వివిధ రకాల టోన్ లని తీసుకురావచ్చును. ఎరేజర్లు అవాంఛిత రేఖలని, మరకలని తుడిచివేయటానికే కాకుండా టోన్ లని తేలిక చేయటానికి కూడా వినియోగిస్తారు.
స్కెచ్, ఔట్ లైన్ డ్రాయింగ్ లలో గీయబడే గీతలు ఆకృతి యొక్క రేఖలని బట్టి ఉంటాయి. చిత్రకారుడు చూస్తూ ఉన్న చోటు నుండి వెలుగునీడలు ఎలా అగుపడతాయో అలా చిత్రీకరించటంతో చిత్రాలలో ఎత్తుపల్లాలు ఏర్పడినట్లు అగుపడతాయి.
లక్షణము
టోనల్ వ్యాల్యూ (Tonal Value) లలో భేదాలతో కాగితం పై చిత్రీకరించటంతో వెలుగునీడలని ప్రతిబింబింపజేయటమే షేడింగ్. పరావర్తనం చెందిన కాంతి, నీడలు, హైలైట్ లని ఎంత జాగ్రత్తగా చిత్రీకరిస్తే చిత్రపటంలో అంత వాస్తవికత జొప్పింపబడుతుంది.